                           Titel och innehåll

Foredrag om Fællesundervisning
  __________________________________________________________________

Forord til den elektroniske udgave

Dette verk af Ragna Nielsen (1845-1924) er digitalisert i maj 2012 af
Nasjonalbiblioteket i Oslo og tilpasset for Projekt Runeberg i
decembver 2014 af Ralph E..

                                Sidor ...

Foredrag

om

Fællesundervisning,

holdt i Norsk Kvindesags Forening den 24de November 1884

af

Fru Ragna Nielsen.

Udgivet efter Foranstaltning at Norsk Kvindesags-Forening.

Prfs^jTØreT

Kristiania.

I Kommission hos Boghandlerne Olaf Huseby & Olaf Olsen.

1884.DAGBLADETS BOGTRYKKERI.Naar jeg i denne Forsamling skal tale om et
Thema som Fællesundervisning, maa jeg først gjøre nogle Bemærkninger.
Jeg vilde gjerne gjøre opmærksom paa, at det ikke er mig, som har
tilbudt at tale, men at jeg er bleven anmodet om det af den Grund, at
Kvindesags-Foreningens Bestyrelse finder det rigtigt og ønskeligt, at
vi Kvinder her i Norge som andre Steder lærer os til at tale et Ord med
om de Ting, som angaar vore egne dyreste Interesser. Det er altsaa kun
af den Grund, jeg staar her i Aften, og ikke fordi jeg indbilder mig,
at jeg kan have noget at sige, som ikke mange, mange andre kunde sagt
og har sagt meget bedre. Desuden kunde det hænde, at det kommer til at
gaa mig, som det ofte gaar de Præster, der fra Prækestolen taler mod de
vantro — de, som skal overbevises, er ialmindelighed ikke i Kirken. For
de Herrer og Damer, som er her tilstede i Aften, maa vel antages at
være her, fordi de interesserer sig for Kvindesagen, og da skulde det
være underligt, om de ikke ogsaa interesserede sig for en Sag, der er
saa nøie knyttet til den, — og har de først tænkt over
Fællesundervisning, vil de vist ogsaa have forstaaet dens store
Betydning og de mange Goder, dens Gjennemførelse vilde bringe baade
Mænd og Kvinder. Jeg maa derfor bede om Undskyldning for, at jeg maa
tale som til4

en Forsamling af »vantro«, der skal overbevises, og bliver nødt til at
komme frem med Sandheder, der for alle os, som har tænkt bare lidt paa
Fællesundervisning, er saa gamle og anerkjendte, at de bliver trivielle
— for saa vidt Sandhed nogensinde kan blive det.

Alt hvad jeg kan have at sige om Fællesundervisning, kan jeg bedst
forme i Svar paa Spørgsmaal, og disse Spørgsmaal kommer til at lyde
saa:

1) Hvorledes er Fællesundervisning opstaaet?

2) I hvilke Lande bruges den, og hvorledes bliver dens Resultater der
bedømt?

3) Hvorfor har saa mange mod Fællesundervisning?

4) Hvad kan være Farerne ved den og hvad er dens ; Fortrin?

1) Naar vi nu tager det første Spørgsmaal: hvorledes Fællesundervisning
er opstaaet, ved vi strax at svare paa det. Methoden er, som Mrs.
Hoggan siger, ikke opstaaet i Tænkeres Hjerne og anvendt, fordi man
troede, den maatte være den bedste; men den er simpelthen opstaaet af
Nødvendigheden. I Egne, hvor Befolkningen var spredt, i fattige
Kommuner, hvor man ikke havde Raad til at holde to Sæt Lærere, faldt
det naturligt at lade Gutter og Piger faa lære sammen. At man da ikke
simpelthen valgte at lade Pigerne være uden al Undervisning, kom vel af
den Grund, at det var Forældre, som her havde at afgjøre Sagen. For har
De ikke lagt Mærke til, hvor ofte det hænder, at Mænds Syn paa, hvad
der er ønskeligt og nødvendigt for Kvinder forandres, naar de faar
Døtre? Det, som Omgangen med Moder, Søstre, Hustru ikke har kunnet lære
dem, lærer de af Faderkjærligheden og Instinktet at beskytte det Barn,
de holder af — Kjærligheden lærer dem Respekt for hendes Længsel,
hen-Trang til at udvikle sin Menneskelighed, og Beskyttel-5

sesinstinktet bringer dem til at ønske at faa hende iklædt hele den
Rustning, som den maa have, der skal kunne gaa gjennem Livets Kamp uden
at segne — og den faar hun ikke ved at voxe op i Uvidenhed. Men det
tviler jeg ikke paa, at hvis Fællesundervisning ikke saaledes var
opstaaet pae en Maade tilfældig, vilde netop denne Tid have bragt den
frem alligevel — den vilde være opstaaet netop i »Tænkeres Hjerne«, i
deres Hjerne, som med Sorg og Bekymring har faaet Øie paa den store
Kløft mellem Mænds og Kvinders Tænkesæt og Følelsesliv, og al den Sorg,
Savn og Smerte, som den enkelte derved maa gjen-nemgaa, og som føler
ikke alene Uretfærdigheden, men ogsaa Faren ved, at der for den ene
Halvdel af Menneskeslægten skal gjælde en anden Moral end for den anden
— disse vilde nok have udfundet, at Fællesundervisning er et af de
kraftigste Botemidler for disse Onder.

2) I hvilke Lande bruges Fællesundervisning, og hvorledes bliver dens
Resultater der bedømt ?

Vi ved alle, at det Sted, hvor Fællesundervisning har været anvendt i
saa mange Aar og i saa stor Maalestok, at vi tør tro, de indvundne
Erfaringer er at stole paa, er de Forenede Stater. Overbevisningen om
det gavnlige i, at Børn af begge Kjøn undervises sammen, har der
gjennemtrængt den almindelige Bovidsthed saa fuldstændig, at, som en
Amerikaner siger, »ingen, der vil gjælde for et dannet Menneske, tør
komme frem længer med de almindelige gamle Indvendinger mod Systemet —
Praxis har noksom vist, hvor taabelige og ubetimelige de var.« Mr.
Theodore Stanton, Udgiver af »The Woman Question in Eu-rope«, taler om
de fornøielige og meget barnagtige Indvendinger, som i Europa og ofte
selv af betydelige6

Pædagoger gjøres mod Fællesundervisning og morer sig over, at M.
Francisque Sarcey endogsaa henvender sig til Amerikanerne for at finde
Argumenter imod. »Yankeerne begynder at tabe sin Tro paa Systemet, og
det vil snart opgives«, siger han dristig i »Dix-Neuviéme Siécle« for
Oktober 1880 — Stanton sætter kun et Udraabstegn efter til Svar. Da
Fællesskolernes Antal stadig voxer i de Forenede Stater, lader det ikke
til, at det er Fakta, M. Sarcey gaar efter. Af den offentlige
Skoleberetning i Amerika ser vi, at Fællesundervisning bruges overalt
paa Landet. Der siges herom : »Eleverne er Brødre, Søstre, Slægtninge,
Naboer; Familielivets gode Indflydelse fortsættes i Skolen; de ældre og
stærkere Elever beskytter og hjælper de mindre og svagere. Hverken
Lo\en eller Samfundet anerkjender forskjellige Trin eller Grader i
Folket; alle Børn i et Naboskab gaar paa samme Skole, og det staar
Smedens, Skrædderens, Snedkerens Børn frit for at overgaa den rigeste
Landmands, den dygtigste Sagførers eller den mest ansete Læges. Under
disse sunde og naturlige Forhold bliver Gutterne mindre raa og
voldsomme, Pigerne mere oprigtige og ærlige, end naar de opdrages
adskilt — dette er en Erfaring, som ofte har været gjort. De voxer op
til Mænd og Kvinder, som forstaar hinanden bedre og føler mere Agtelse
for hinanden, end dette lader til at være Tilfældet i andre Lande.
Sædeligheden paa Landet og i de smaa Byer i de Forenede Stater staar
meget høit.«

Af Byerne har alle mindre Byer (paa 7,500 Indbyggere og under;
Fællesundervisning, i de større er Fællesundervisning Regel, adskilt
Undervisning Undtagelse og findes for det meste i de Byer, der, som
Amerikanerne siger, »danner Stater i Staten« og har »taget Europas
Sæder og Skikke med sig til sit nye7

Fædreland.« En amerikansk Dame, Datter af en rig Advokat i Boston, og
som hørte til det bedste Selskab, har fortalt, at hun og hendes
Søskende blev sendt til en Skole med Fællesundervisning, fordi den var
den bedste, men at de ikke blev anseet for saa »fine« som Skoler med
adskilt Undervisning — der findes naturligvis Snobberi i Amerika som
andetsteds. Af 340 Byer er der kun 19, som slet ikke eller kun delvis
har indført Fællesundervisning. I Skrivelser til de forskjellige Skoler
anmodede Regjeringen i 1883 Bestyrerne om at udtale sin Dom om
Systemet, — Grundene til, at de foretrak Fællesundervisning, eller
Grundene, hvis de ønskede nogen Forandring. 36 svarer i almindelige
Udtryk, at de foretrækker Fællesundervisning, f. Ex. »fordi der intet
holdbart Argument er imod«, »Sagen bliver aldrig diskutteret her; der
er ingen, som har imod Systemet«, »da Skolen blev oprettet, blev
Methoden anseet for den bedste« o. s v. 25 svarer, at de foretrækker
Fællesundervisning, fordi det er den naturlige Methode. Saaledes siger
en Lærer i Pennsylvania: «Vi antager, at Gud gjerne ser
Fællesundervisning, siden han lader saavel Gutter som Piger fødes inden
en Familie.« Fra New Britain, Connecticut, siges: »Det er en naturlig
Ordning, at Gutter og Piger er sammen paa Skolen ligesaavel som i
Familien.« Fra Pawtucket: »Mand og Kvinde skabtes for at leve sammen;
alt i Naturen forudsætter Fælles-tilværelse; naar vi altsaa skal leve
sammen, bør vi lære det ved at opdrages sammen; at opdrage Gutter og
Piger hver for sig er Forsøg paa at forandre Naturens Ordning.« 45 Byer
svarer, at de har altid været vant til Systemet og nærer intet Ønske om
Forandring; 5 svarer, at de anvender Fællesundervisning, fordi den er
upartisk og retfærdig, 7 fordi den er øko-8

nomisk, 7 fordi den er bekvem, 50 Byer, fordi de har fundet, at
Systemet havde en velgjørende Indflydelse paa Børnenes
Karakterudvikling. Saaledes skrives fra Texas: »Dette System udvikler i
højeste Grad og fører bare til godt.« Fra Little Rock, Arkansas;r
»Systemet er lige velgjørende for i begge Kjøn og frembringer en
Agtelse og Respekt for hinanden, som er nødvendig i senere Aar«; fra
Jowa: »At være sammen hver Dag og arbejde sammen virker sundt og godt,
opildner til Flid og Iver, forbedrer Børns Manener, Gutterne blir mere
gentlemanly, Pigerne mere lady-like« ; fra Lexington: »Fællesopdragelse
virker forædlende og civiliserende paa Gutterne og giver Pigerne mere
Selvtillid og Uafhængighed; efter vor Erfaring virker Systemet bare
godt«; fra New Jersey: »Systemet er naturligt og økonomisk, fremmer
Sædelighed, smukt Væsen, Fremgang i Kundskab, sand Mandighed, sand
Kvindelighed.« En af Lærerne tilføjer i en Efterskrift: »Vi har aldrig
paa en Fællesskole kommet over smudsige Billetter og Breve, men det har
vi meget ofte paa en Pigeskole.«

Af de 19 Byer, som ikke har Fællesundervisniug, eller ialfald kun
delvis, siger de 7, at de intet har imod Systemet; men det er nu engang
ikke blevet indført hos dem. Fra en af dem, Macon i Georgia, siges, at
man holder paa at indføre Systemet, da »Gutterne derved vilde sikres en
venligere Behandling og Pigerne beskyttes mod Overanstrengelse;
Gutterne kan nemlig ikke følge med, naar Pigerne gjør sig rigtig Flid.«
Kun 12 Byer ønsker ikke Fællesundervisning indført. Grundene er ikke
meget slaaende : »den offentlige Mening er imod det«, »det har aldrig
været Skik og Brug her«, »vi ønsker ikke Fællesundervisning, fordi
enkelte Lærere ikke kan magte Pi-9

gerne, andre ikke Gutterne.« Kun fra Belleville er Grunden værd at
lægge Mærke til: »Vi tror, at der i en adskilt Skole kan holdes bedre
Disciplin og mere Hensyn tages til Pigernes Helbred i den farlige
Overgangsalder.«

Det er vel værdt at lægge Mærke til, at der ikke fra et eneste Sted
anføres, at det har vist sig, at Gutter og Piger havde andet end god
Indflydelse paa

hinanden.

i •

Af colleges var der i Amerika i 1881 153 med Fællesundervisning. De
store Universiteter Harvard og Columbia havde i 1881 endnn ikke aabnet
sine Døre for Kvinder. Mr. Barnard, Bestyreren af Columbia College,
siger derom i sin Indberetning til Regjeringen: »at dette kun er et
Tidsspørgsmaal og snart vil ske, er sikkert. Columbia College vil
forstaa, at det er dets Pligt at aabne sine Døre for alle, som alvorlig
og ærlig søger Anledning til Kundskab og Udvikling, uden Hensyn til
Stand eller Kjøn.« I 1882 fik Kvinder Adgang til Harvard. At Systemet i
den almindelige Opinion i Amerika ansees for det bedste, ser vi af den
store statistiske Oversigt over det amerikanske Skolevæsen, udgivet af
Regjeringen 1882, hvor der bl. a. staar: »Tænksomme Mænd og Kvinder har
den Overbevisning, at adskilt Opdragelse ikke har nogen fornuftig Grund
i Sagens Natur og virker imod Samfundets bedste Interesser.«

Naar vi nu gaar over til Europa, ved vi, at i flere Lande
Fællesundervisning bruges paa Almuskolerne. Mange af de Franskmænd, som
med Lidenskab taler imod Fællesundervisning, vilde vist blive
forbauset, naar de fik høre, i hvor stor Udstrækning Systemet bruges i
deres eget Land. Der er i Frankrige ikke mindre end 17,728 Almuskoler
med Fællesundervis-10

ning, og Mme. Griess-Traut siger om dem, at »Systemet har her som i
andre Lande vist sig at føre til udmærkede Resultater.« At give Kvinder
Adgang til Universiteterne har saagodtsom ikke mødt nogen Modstand i
Frankrige, og de samme franske Mænd og Kvinder, som tror, at Gutter og
Piger absolut maa fordærves ved at sidde i samme Skolestue og
undervises af samme Lærer, ser med Ro og endogsaa med Velvilje paa, at
voxne Mænd og Kvinder undervises sammen paa Universiteterne. Mr.
Theodore Stanton siger herom: »Fællesundervisning for Rørn er hos os i
Amerika blevet en uadskillelig Del af vort Skolevæsen og bruges baade
paa det lavere og høiere Skole-trin, — derimod er der endnu et stort
Parti, som har imod Fællesundervisning ved Universiteterne. I Frankrige
derimod bifaldes Fællesundervisning ved Universiteterne, medens
Fællesundervisning paa Skolerne fordømmes. Naar vi sammenholder alle
Udtalelser om Sagen i de to Lande, finder vi, at Systemet er bifaldt
paa alle Trin, hvilket viser, at Indvendingerne paa begge Sider af
Atlanterhavet kun er For-do m m e.«

I England, siger Mrs. Hoggan, er der mange Kursus med
Fællesundervisning, som forbereder til Universiteterne, men skjønt man
aldrig har hørt andet end godt om disse Kursus, synes man endnu at
foretrække adskilt Undervisning.

I Skotland og i Holland bruges paa enkelte Steder Fællesundervisning,
og Dommen lyder fra disse Lande som fra Amerika og Frankrige. Fra
Holland har jeg f. Ex. seet den Udtalelse, at »Pigernes Nærværelse har
en god Indflydelse paa Gutternes Opførsel og Flid.«

I Helsingfors blev i Septbr. 1883 oprettet en11

»samskola för gossar ochfiickor.« Bestyrerinden, Frøken Augusta
Pipping, har velvillig givet mig nogle Oplysninger om Skolens Arbejde
og Ordning, og siger tilsidst i sit Brev:

»Inom skoian hafva eleverna visat sina kamrater samma intresse, utan
att skilja melian gossar och flickor, men på lekplatsen har jag oftast
sett de olika konen skilja sig, för att sysselsätta sig med olika
lekar. Men hvar-ken under lek eller allvar har de olika konens sam-varo
stört skoians ordning. Tvertom hafva störingar inom denna skola
förekommit mera sällan, än i de två skolor, der jag förut varit
anstäld.

Den erfarenhet, jag under detta år vunnit, kommer mig att tro, att
samuppfostran är utmärkt välgörande för såväl män som kvinnor, och om
den icke ger lyck-liga resultater, så torde det icke vara idéens, utan
ut-förandets fel.

Det gläder mig, att Norges kraftiga folk upptager denna idé, och såsom
jag hopppas realiserar den på det bästa sätt.«

3) Hvorfor har saa mange mod Fællesundervisning ?

At en Sandhed altid maa kjæmpe sig frem gjennem megen Fordom, mange
urimelige og taabelige Indvendinger, det ved vi alle — der har vel ikke
skeet noget til Forbedring af Menneskers Kaar lige fra Slaveriets
Ophævelse til Kjevigs Vaskemaskiner, uden at det har mødt Modstand. Og
den Tanke, som ialmin-delighed først slaar alle dem, som ikke har tænkt
over Sagen, er, at Fællesundervisning absolut maa virke
demoraliserende, det maa rent ud være farligt for Sædeligheden, at
Gutier og Piger tilbringer sin Barndom sammen, følges ad i Arbejde og
Leg, — de vilde derved faa altfor god A n 1 e dn i n g til at
fordærve12

hverandre. Det nytter ikke at minde om, at det bare er dem, som ikke
har forsøgt Fællesundervisning, som udtaler sig fordømmende om den, at
der baade fra Skoler og Universiteter lyder den Dom, at de to Kjøns
Deltagelse i j-amme Undervisning bare virker opdragende og forædlende
paa begge Parter, — Skrækken er saa stor, at man bare maa overlade til
Tiden at faa den bort. I en engelsk Roman er der en Mand, som
disputerer med en Præstefrue. Tilsidst siger han: »Ja men, min kjære
Frue, det er et Faktum.« »Jeg bøier mig aldrig for et Faktum«, svarer
Præstefruen med megen Værdighed. Men vi, som bøier os for et Faktum,
lægger Mærke til den enstemmige Dom over Fællesundervisnings
Gavnlighed, netop hvad Moraliteten angaar. Der vilde ikke blive Tid til
at anføre de mange Udtalelser, baade fra Skoler og Universiteter, som
bekræfter dette; jeg har alt læst op en Del af dem og vil for øvrige
Citater henvise til Hr. Berners Afhandling om vore Pigeskoler i »Nyt
Tidsskrift« for Marts 1884, jfr. Storthingstidende 1884 S. 169 flg. og
til Skolebestyrer Voss's Afhandling om Fællesundervisning for Gutter og
Piger i »Vor Ungdom« 1884. Fra Skolerne hørte vi, der lyder Domme som
disse : »Begge Kjøn har en god Indflydelse paa hinanden«, Gutter og
Piger viser en bedre Opførsel«, »Fællesundervisning virker heldig paa
Moraliteten«, »Kjønnene udøver i moralsk Henseende en sund Indflydelse
paa hinanden« o. s. v. Mrs. Hoggan fortæller, at Fakultetet i Zürich
paa Forespørgsel fra Edinburgh svarede, at Tonen og Aanden blandt
Studenterne var blevet hævet, siden Kvinder fik Adgang til
Universitetet. Som sagt — for alle, som bøier sig for Fakta, er det
værdt at lægge Mærke til, at Fordømmelsesdommene over
Fællesundervisning kommer fra Steder, som ikke har forsøgt13

den, og fra Mennesker, som ikke har seet den praktiseret. — En anden
Indvending mod Fællesundervisning «r, at da Kvindens Intelligens er
ringere end Mandens, skulde paa Skolerne Pigerne hæmme Gutternes
Fremgang. For nogen Tid siden stod i »Dagbladet« en Artikel om Nutidens
Kvindespørgsmaal, hvor Forfatteren paa Grundlag af den legemlige
Forskjel, som findes mellem Kjønnene og Mandens større fysiske Styrke
og større Hjerne kommer til det Resultat, at Kvinden i aandelige Evner
staar under Manden. Denne Forskjellighed kan ikke være Eesultatet af
Kvindens Undertrykkelse; thi den samme Forskjellighed mellem

Kjønnene finder Sted mellem Dyrene, hvem man dog

f ' vel ikke vil beskylde for, i Aartusinder at have levet

i unaturlig Tilstand og med Hundyrets Undertrykkelse, siger
Forfatteren. Jeg kan ikke forstaa, at netop Sammenligningen med Dyrene
er slaaende. At Kvinden har mindre Hjerne og ringere fysisk Styrke end
Manden, troede jeg ikke, nogen henførte til hendes Undertrykkelse, og
at det ialmindelighed er Tilfældet blandt Dyrene, at Hunnen er svagere,
synes jeg kun beviser det samme Faktum, som ingen bestrider. Skulde
Ex-emplet fra Dyreriget bevist noget, maatte det været paavist, at
Hunnen blandt Dyrene staar under Hannen i Intelligens. Jeg er meget
lidet inde i Naturhistorien, men jeg tager vel ikke Feil i at tro, at
dette ikke er Tilfældet. Jeg har hørt om en egen Slags Myrer, at naar
Æggene er lagt, dræber Hunnerne Hannerne, fordi disse bare vil spise,
ikke arbeide. Hannerne har Vinger, Hunnerne ikke, og nu prøver de
stakkars Han-ner, som ved, at de skal slagtes, paa at narre sine
strenge Fruer; de træder Vingerne af sig og vimser omkring mellem de
andre, som om de var arbeidende Hunner og nyttige Medlemmer af
Samfundet; — men14

det nytter dem ikke, de bliver fakket og knebet midt over. Man vil
kanske sige, at det ikke gaar an at tage Exempler saa langt nede i
Dyreriget; men jeg ved, at hvis Hannerne stod over Hunnerne i
Intelligens, maatte de kunne finde paa et Middel til at bevare sit Liv,
og jeg ved ogsaa, at der er et gammelt Ord, som siger: Gak til Myren og
bliv vis 1 Hvis Fortællingen ikke er sand, beder jeg baade
Naturhistorikerne og Myrerne om Forladelse. — Er det saa, at Kvinden
staar unden Manden i Infelligens, gjør vi alligevel Fordring paa at faa
vore Evner fuldt udviklet. Vi siger som den gamle Negerkvinde, der
talte saa rørende, vakkert og naivt for Negrenes Rettigheder: »Det kan
være, det er saa, Massa, at du har en stor Spand og jeg bare en liden
Pægl; er det derfor vakkert af dig at negte mig at faa min lille Pægl
fyldt, naar din store Spand er fyldt til Randen?«

Om den voxne Kvinde, der har faaet samme Anledning til Udvikling som
Manden, vil staa under Manden, hvad aandelig Dygtighed angaar, vil kun
Tiden kunne vise. Det er meget muligt — efter min ringe Mening
sandsynligt, ialfald ikke usandsynligt, at Forholdet kommer til at
blive, som en af de amerikanske Lærere skriver fra sin Skole: »Der er
flere Piger end Gutter, som udmærker sig — men de allerbedste Studenter
maa vel siges at være mandlige.« Men at blandt Børnene Pigerne skulde
staa under Gutterne, og altsaa deres ringere Intelligens blive til
Hinder for Fællesundervisning, vil vel ingen længer turde paastaa. Der
paakalder jeg trygt alle upartiske Læreres Erfaring. Vi hører fra alle
Lande Pigerne rost paa Gutternes Bekostning, og det er ikke alene fra
den ene amerikanske Skole, der siges, at »Gutterne ikke kan følge med,
naar Pigerne anstrenger sig.«15

Dr. John Fullah siger om Skolebørnene i Wales, at Pigerne er
intelligentere end Gutterne, hvortil Mrs. Hoggan svarer, at kan vi bare
faa Lov at staa lige, skal vi være fornøiede. En enkelt Lærers Erfaring
har kanske ikke meget at betyde, men det kunde være, at andre, som har
havt med baade Gutter og Piger at gjøre, har gjort samme Erfaring som
jeg. Jeg har fundet, at det, en Klasse Smaapiger lærer ved at høre 1
eller 2 Gange, maa Guttter have repeteret 4 å 5. Hvis nogen tror,
Partiskhed for sit eget Kjøn kan have Indflydelse paa denne Dom, maa
jeg faa Lov til at sige, at jeg aldeles ikke er upartisk, — for jeg
foretrækker at læse med Gutter, uagtet jeg synes, at Pigerne er
livligere og mere lærelystne. Paa Kragerø Middelskole bruges
Fællesundervisning i Forberedelsesklasserne, og paa mit Spørgsmaal om,
hvorledes det er indrettet med Haandarbeide, svarede Bestyreren mig, at
det har vist sig, at Gutterne vel trænger til de Timer, hvori Pigerne
har Haandarbeide, til at komme efter i Læsning og Regning, — det viser
sig med Kuld efter Kuld, at Gutterne kommer til at staa tilbage. Er det
altsaa saa, at Pigerne har en lettere Opfatning og en livligere
Lærelyst, maa det jo bare være heldigt for Gutterne at faa dem til
Kamerater. Alle Lærere ved, hvor heldigt de livlige Elever indvirker
paa de træge i en Klasse, — ialfald kan ikke den Indvending gjælde
længer, at Pigerne skulde hindre Gutternes Fremgang.

En almindelig Indvending mod Fællesundervisning er, at Kvindens Helbred
ikke skulde taale det større aandelige Arbeide. Det maatte da bevises,
at hvor Kvinder har faaet en Udvik ing, som er jevnbyrdig med Mandens,
hende-; Helbred har lidt under det. De amerikanske Kvinder har netop
været anført som Bevis. Men for det første glemmer man bestandig, at
det kun16

er i de østlige Stater, Kvinderne udmærker sig ved Blegsottighed og
Nervøsitet, og at der Mændenes saavelsom Kvindernes hele Konstitution
forandres efter nogle Generationers Ophold i Landet. »Vi bliver som
arabiske Heste«, sagde en amerikansk Dame, »vibliver

lange, spinkle, nervøse, men vi er baade seige og udholdende«, — saa
det bliver vel et Spørgsmaal, om det ikke er Klimaet, som er Skyld i
dette Fænomen og ikke Fællesundervisning, og desuden er det jo netop i
disse Egne, at de største Byer er, hvor Fællesundervisning mindst
bliver anvendt. Det skulde været underligt, om ikke samvittighedsfulde
Lærere skulde pegt paa denne Fare, hvis den fandtes, men af de 340 Byer
er der, som før sagt, kun en, der nævner noget om Helbreden. Det var
fra Belleville, en af de Byer, som ikke har Fællesundervisning, og lød,
som De kanske husker, saa: »Vi ønsker adskilt Undervisning, fordi vi
derved tror at kunne holde bedre Disciplin og kunne tage mere Hensyn
til Pigernes Helbred i den kritiske Overgangsalder.« Det trænger altsaa
til nærmere Oplysning og Undersøgelse, om dette Svar er dikteret af
triste Erfaringer, eller kun er fremsat som en Hypothese. Fra England
har der, saavidt jeg ved, og jeg har bladet gjennem de sidste Aargange
af »English-woman's Review«, for at finde noget om det, ikke lydt en
eneste Klage over, at de kvindelige Studenters Helbred i Girton og
Newnham lader noget tilbage at ønske. Viser det sig her i Norge, at
Kvinder ikke taaler aandelig Anstrengelse, kunde det vel være værdt at
undersøge, om Grunden ikke skulde stikke i noget andet og ikke deri, at
Naturen skulde have bestemt os til at lade vore Evner ligge udyrkede.
Vore Smaapiger staar, hvad Kundskaber og aandelige Udvikling angaar,
tilbage, f. Ex. for de svenske — naar vi kom-17

mer sammen med svenske Damer, mærker vi strax, hvilken ganske
anderledes grundig Uddannelse de har faaet — men alligevel hører vi,
ialfald heri Kristiania, stadige Klager over, at de ikke taaler det
Skolearbeide, de har. Men hvis Smaapiger i Kristiania levede et sundere
Liv, kom mere i fri Luft, — paa mange Pigeskoler er de inde hele
Formiddagen, — havde bekvemmere Klæder, mere og fornuftigere Gymnastik,
kom i Seng Kl. 9 om Aftenen, ikke var i Theatret eller rpaa Barneballer
1 ä 2 Gange om Ugen, og — hvad jeg anser for noget af det vigtigste —
hvis der blev sørget bedre for deres Diæt, og de fik Skoletiden afbrudt
af en tilstrækkelig, helst varm, Frokost, skulde vi faa se, om mere
Arbeide med Hovedet vilde skade dem.

4) Det sidste Spørgsmaal: »Hvad kan være Farerne ved Fællesundervisning
og hvad er dens Fortrin« er i Grunden alt besvaret i det Foregaaende.
Det, der skulde være den største Fare, og som, hvis det var saa, vilde
gjøre det umuligt for ethvert skikkeligt Menneske at tænke paa at
indføre Fællesundervisning i en Skole, — nemlig Fare for Sædeligheden
—, hører vi, Erfaring har vist kun existerer i Indbildningen. Lærernes
enstemmige Vidnesbyrd og de statistiske Beretninger om
Sædelighedsforholdene paa Landet og i de mindre Byer i Amerika viser jo
netop, at det, der ansees for en Fare, er et Fortrin : F æ 11 e s o
p-dragelse fremmer Sædelighed, den fremmer ikke Usædelighed. Og er det
underligt, at det er saa? Har ikke Mrs. Blackwell Ret, naar hun siger:

»En tidlig Adskillelse er vel netop skikket til at fremkalde det, som
man derved har villet undgaa: uklare mystiske Forestillinger, der saa
let vækker Nys-

gjerrigheden og virker som Pirringsmiddel til at spænde Fantasien.
Denne ^Sondring mellem de to Kjøn under Opvæxten har sin Grund i den
Anskuelse, at Slægtsfor-skjellen er noget virkelig ondt, som giver
Fristelse, fra hvilken man saavidt muligt skal se at fjerne Børnene. —
— — Det kan tvertom med Sandhed siges, at der neppe er noget, som
virker mere forædlende og befæstende paa den opvoxende Ungdoms hele
Udvikling end sømmeligt Samkvem mellem Brødre og Søstre, mellem unge
Mænd og Kvinder under Forældres og Venners omhyggelige Ledelse — og det
Folk, hvis Ungdom kan færdes i Tugt og Ære mellem hinanden, maa ansees
for at føre et sundt Liv, medens det Folk, hvor dette ikke lader sig
gjøre, maa betragtes som et Samfund, der skal se sig vel for, om det
ikke skal synke istedetfor at gaa frem«.

Og Mrs. Maria Grey siger i »Forthnightly Review«:

»Det er en voxende Overbevisning hos dem, hvis Mening angaaende denne
Sag fortjener at tillægges størst Autortitet, at den bedste
Skoleundervisning for de to Kjøn er Skoleundervisning i Fællesskab — og
denne Mening deler ogsaa jeg fuldstændig. Ligesom Samfundet er en
Gjentagelse af Familien i en større Maalestok, saaledes skulde Skolen
være det i det mindre. Det Klostersystem, som hidtil har været det
herskende, og hvorved man hindrer den naturlige og velgjørende
Indflydelse og gjensidige Paavirkning af Gutter paa Piger og omvendt
gjennem Barnealderen og de første Ungdomsaar — dette Klostersystem har
været en, og det ingenlunde den mindst virkende — Grund til
Udskeielserne i deres gjensidige Forhold i senere Aar. Blandt Gutter og
Piger leder deres Mangel paa Kjendskab til hverandre dem til en
temmelig gjensidig Foragt for hverandre og en overdreven Tro paa
Fortrinnet19

af de Egenskaber, der er eiendommelige for hvert Kjøn. Blandt unge Mænd
og unge Kvinder medfører denne Mangel paa Kjendskab til hverandre en
heftig Ophidselse og Nysgjerrighed og en lige overdreven Vurdering af
det Kjøn, som ikke er hans eller hendes. Alt dette vilde forsvinde,
hvis Gutter og Piger opdroges sammen fra Ungdommen af gjennem Skole og
Universitet, indtil de indtog hver sine Stillinger i Livet. Venskabet
mellem dem vilde, hvor det opstod, blive rent og naturligt som mellem
Broder og Søster. Den lidenskabelige Elskov trives i Regelen ikke i et
saadant dagligt Familielivs tørre Atmosfære. Den kræver et Slags
mystisk Halvlys, som forvandler Dagen til en gylden Glans og lader
Jorden fortone sig i et paradisisk Skin. Kurmageri er en Frugt af
Lediggang; men der bliver ikke synderlig Tid til Kurmageri, naar Gutter
og Jenter, unge Mænd og unge Piger, hver er bestemt paa ikke at løbes
agterud i det Løb, hvor de begge skal prøve sine Kræfter. Hvad de
groveste Former af Lasten angaar, maa det være en i Sandhed
grundfordærvet Ungdom, som med Forsæt vil ødelægge sin Skole- og
Legekammerat fra Barneaarene, og derfor vil slige Ynglinger være en
Undtagelse. Og at dette ikke er en Theori eller utopisk Drøm, er
godtgjort ved lang praktisk Erfaring baade i Skotland, hvor
Fællesundervisning har fundet Sted i Folkeskolerne lige siden deres
første Oprettelse, og i de Forenede Stater, hvor det er bleven fuldt
prøvet ikke alene i Skolerne, men ogsaa ved Universiteterne, og ligesaa
ved det Held, som Systemet med Gutter og Jenter i samme Klasse har havt
her i England og overalt.«

Det er jo slet ikke saa, at nogen indbilder sig, Fællesundervisning,
fordi det er en naturligere Opdra-dragelsesmaade, vilde udrydde alt
ondt af Verden;20

urene Børn vil vel desværre altid findes — ingen kan hindre medfødte
slette Anlæg og Tilbøieligheder, ingen kan skjærme stakkars Børn for
daarlige Hjem, for Forargelse af slette, letsindige Mennesker —, men
naar vi forstaar, at et System frembringer flere rene Børn, flere
kraftige og sunde Mennesker, end et andet, saa vælger vi det. Det er
heldigt for de amerikanske Sko ler, at der ingen stygge Historier er
hændt blandt deres Elever; — var det skeet, vilde naturligvis
Modstanderne af Systemet anvendt det som et Bevis, og det vilde ikke
nyttet Forsvarerne at pege paa alle de ligesaa stygge og sørgelige
Ting, som er hændt paa Skoler med adskilt Undervisning eller blandt
Børn, som slet ikke gaar paa nogen Slags Skole.

En anden Fare hørte vi skulde være, at hvor Gutter og Piger undervises
sammen, kunde man intet Hensyn tage til Pigernes Helbred i
Overgangsalderen. Men det er vel ikke nogens Mening, at Pigens
aandelige Udvikling rent skal stanse i disse Aar, — det vilde da vist
alle Læger finde var en Overdrivelse? — og vilde det ikke da være
noksaa heldigt for Gutterne, om de af Hensyn til sine kvindelige
Kamerater ogsaa fik mindre aandeligt Arbeide i et Par Aar? Det er
muligt, at det ikke er sundt for Piger i 14, 15 Aars Alderen at
anspænde sine aandelige Evner for meget; men er det saa sundt for
Gutter i den Alder at sidde formeget bøiet over en Bog ? Jeg synes, man
hører ligesaa ofte tale om de Farer, som følger dermed. Dette lod sig
let gjøre, ved at fordele Tyngden af Arbeidet mere paa de foregaaende
og paafølgende Aar, forekommer det mig.

En tredie Fare ved at lade Pigerne deltage i samme Undervisning som
Gutterne skulde være den, at de derved blev saa optaget af sit
Skolearbeide, at Hus-21

ligheden ikke blev udviklet hos dem, de skulde miste baade Lyst og Evne
til de Ting, som dog vel altid, hvorledes saa Verden kommer til at
udvikle sig, kommer til at høre under Kvinders Departement. Den samme
Indvending gjøres jo forresten mod i det Hele at lade Piger lære noget
ordentligt. Hvis vi forfølger denne Tankegang, maatte Resultatet blive,
at de mest uvidende Kvinder var de dygtigste, mest praktiske Husmødre.
Alle, som har havt noget med fattige Familier at gjøre, ved nok, at saa
ikke er Tilfældet. Det er jo netop Konernes store Uduelighed, som
sammen med Mændenes Drikfældighed i de fleste Tilfælde virker
Elendigheden. Og hvor man træffer en Kone, som forstaar at holde
Hjemmet sammen, benytte de Smuler, hun har, og faa Børnene frem i
Verden, tror jeg, man i de fleste Tilfælde vil finde, at hun har en
Smule større aandelig Udvikling, enten paa Grund af en god naturlig
Forstand, som har givet hende Sans for aandelige Ting, eller fordi hun
har været saa heldig at faa en taalelig god Skoledannelse. Naar altsaa
den større Udvikling i den fattige Samfundsklasse virker heldigt paa
Konens Bestyrelse af det fattige Hjem, hvorfor skulde man saa ikke tro,
at det samme vil være Tilfældet paa alle de andre Trin opover i
Samfundet lige til de høieste? Blandt alle de andre gode Ting, som
Dannelse og Udvikling fører med sig, hører dog ogsaa Udvikling af
Pligtfølelsen — »Kundskab udsletter Rynkerne af den trodsiges Pande« —-
og Pligt- og Ansvarsfølelse er det dog vel, det nærmest kommer an paa
for en Husmoder at have. Hvad den rent ydre praktiske Øvelse og
Færdighed angaar, skulde det være underligt, om den unge Pige ikke
kunde afse Tid fra Skolearbeidet til husligt Arbeide, hvis hun og
Moderen vil — ikke at tale om Ferietiden, og ikke at tale om Kursus paa
Industri- og22

Husholdningsskoler, som kunde gjennemgaaes, naar Skolegangen var
afsluttet, eller ogsaa afbryde Skolegangen for en kortere eller længere
Tid.

Desuden peger jo alt imod, at Skolerne efterhaanden vil optage mere og
mere af praktiske Fag, og at Haandarbeidet vil komme til en Værdighed,
det aldrig før har havt. Paa Helsingfors's Samskole har baade Gutter og
Piger Haandarbeide, alle lærer at sy, strikke,, flette Kurv og snedkre,
og naar først Lattersalverne er overstaaet, og det er blevet et fait
accompli, at Gutter skal lære at bruge Synaal og Strikkepinde
ligesaavel som Smaapigerne at bruge Kniv og Hammer, vil man nok finde,
hvor stor Nytte Guiterne har havt af det ved at lære Nethændthed og
Akkuratesse,, selv om de aldrig senere faar Tid eller Lyst til at
reparere sine egne Klæder eller forsyne sig selv med Strømper.

Hvad der staar for mig som en af de største Fordele ved
Fællesundervisning er noget, som alle Mødre vil have Sympathi for:
Gutterne vilde faa en lykkeligere Barndom. Jeg siger med Vilje bare
Gutterne, for det er ikke med Pigerne som med dem, at Skolen er en
Plage, de hele sin Barndom sukker efter at blive kvit. Eller er det
ikke saa, at Gutter synes, det er kjedeligt at gaa paa Skole? Er det
bare mig, som har været saa uheldig at høre saa mange Mødre tale med
Medlidenhed om sine stakkars Gutter, for hvem Skolen intet andet er end
Trældom? Eller er det bare mig, som aldrig har kunnet faa en eneste Gut
til at sige, at det var morsomt at gaa paa Skolen, medens man af
Smaapiger ofte nok hører Henrykkelse over den? Hvis dette er et Faktum,
at Gutter kjeder sig ved Skolegangen, kan ikke Grunden være den, at
absolut alle ingen Lærelyst har og ikke kan føie Glæden23

ved at faa sine Evner udviklet (skjønt jeg rigtignok, som før sagt,
tror, at Pigerne har mere Lærelyst); heller ikke kan det være Lærernes
Skyld, — dertil er der rundt omkring paa Skolerne altfor mange
prægtige, flinke Lærere. Skulde det ikke komme deraf, at en saadan
Gutteskole er et lidet Samfund af Mandfolk, —det kvindelige Element
mangler fuldstændig efter de 3 første Aar, — er det nu ikke rimeligt,
at dette kan have Indvirkning paa Børnenes Velbefindende, uden at de
selv-ved af det? Vi synes Synd paa den Gut, som ingen Moder og ingen
Søstre har og finder det rimeligt, at han ikke trives i sit Hjem, — er
det nu ikke sandsynligt, at Gutter vilde trives bedre paa Skolen, hvis
Skolen havde den samme Blanding af mandligt og kvindeligt Element som
Hjemmet? — Pigeskolerne er heldigere stillet — der er baade Lærere og
Lærerinder. Jeg er ikke kjendt paa nogen Pigeskole, hvor der kun er
Lærerinder — men jeg vilde ikke blive forundret, om Eleverne der
kjedede sig ligesaa grundig ved sin Skolegang, som Gutterne forsikrer,
de gjør.

Kunde vi faa Skoler, hvor Gutter og Piger oplærtes sammen fra den
første Barndom af Mænd og Kvinder, som havde Anlæg for sit Kald og
Hjerte for Børnene, saa skulde vi faa se, om ikke Børnene fik en
lykkelig Barndom, blev glade i sin Skolegang, og om der ikke blev flere
renere, stærkere og bedre Mennesker, end nu er Tilfældet.

Der er nogle, som finder, at Spørgsmaalet om Fællesundervisning ikke
egentlig hører med til, hvad vi kalder Kvindesagen. Efter min Mening er
der bare en af de Ting, vi ønsker gjennemført, som er vigtigere.24

og som mere direkte vilde føre til Maalet — nemlig Stemmeretten. Og
selv den kan jo ikke hjælpe os noget, hvis vi ikke kan opdrage Kvinder,
der har aandelig Myndighed nok til at ville benytte sin Stemmeret. Det
gjælder at arbeide for, at den næste Slægt af Mænd maa blive renere,
ædlere, ikke saa hjerteraa i sin Opfatning og Betragtning af Kvinder,
som mange af denne Slægt er, og at Kvinderne maa blive dygtigere,
modigere, selvstændigere, kort sagt — at saadanne Mænd og Kvinder, som
nu er Undtagelserne, maatte blive Regelen. Da vil begge Parter lære at
forstaa hinanden bedre end de nu gjør, og der vil blive flere lykkelige
Mennesker, saa vist som Forstaaelse og Sympathi er den største Glæde
for et Menneskehjerte, — de vil faa mere Agtelse og Ærbødighed for
hinanden og vil bedre kunne tage op samman det Arbeide, som da maatte
foreligge for dem. At bidrage en liden Brøkdel til, at et saadant
Resultat engang kunde opnaaes, vilde være en stor Lykke. Om Maalet kan
naaes, ved vi ikke og raader ikke for — men vi kan ialfald arbeide.Ved
Generalforsamlingen i »Norsk-Kvindesag s-F o r e n i n g« den 24de
Novbr. 1884, som var besøgt af omtr. 300 Medlemmer, oplæste Formanden,
Bankdirektør H. E. Berner, Bestyrelsens Beretning om dens Virksomhed
saalydende:

»Ved Foreningens Stiftelse den 28de Juni sidsti. besluttedes det, at
Foreningen ikke skulde træde offentlig frem, før den havde faaet et
større Antal Medlemmer. Bestyrelsen bemyndigedes i den Anledning til at
udstede en Indbydelse til at indtræde i Foreningen og til paa samme at
søge erhvervet en Flerhed af Underskrifter af Kvinder og Mænd i
forskjellige Livsstillinger og fra forskjellige Landsdele. Det viste
sig imidlertid, at det dels paa Grund af saa manges Fravær i
Sommertiden og dels paa Grund af den vidtløftige Korrespon-dence, bl.
a. for at faa Indbyderlisterne tilbage, var forbundet med
Vanskeligheder at faa Indbydelsen udfærdiget, ligesom det ogsaa viste
sig, at den skete Henvendelse tildels var bleven misforstaaet.
Indbydelsen kunde derfor først blive offentliggjort i Begyndelsen af
denne Maaned. Men uagtet Foreningen saaledes først i disse Dage er
traadt offentlig frem, har den dog vundet saa stor Tilslutning, at
Medlemsantallet allerede gaar op til henimod 500.26

Bestyrelsen har i den forløbne korte Tid søgt efter Evne at forberede
Foreningens Virksomhed efter det Maal, som de vedtagne Love har
optrukket. Den har begyndt med at lade afholde offentlige Foredrag,
idet Foreningens Formand i Oktober holdt Foredrag om
Kvindestemmeretten, og flere Foredrag med Diskussion, er tænkt afholdt
udover Vinteren, saasom om Fællesundervisningen, Pigeskolen, Særeie for
Ægtefæller, Stemmeretssagen m. v. Bestyrelsen har havt under
Overveielse, hvad der fra Foreningens Side kunde være at gjøre for at
forbedre Kvindens økonomiske og sociale Stilling ved f. Ex. at faa i
Gang Undervisningsanstalter til Uddannelse af Kvinden for flere
Erhverv, Aabning af Udvandrings-Kontorer for at kunne skaffe Kvinder,
der ønsker at udvandre, en mere betrygget Stilling i Amerika m. v.
Bestyrelsen tror vistnok, at der paa disse for Flertallet af vore
Kvinder saa overordentlig vigtige Omraader snart maa kunne udrettes
adskilligt, og haaber ogsaa, at der med Tiden i en og anden Retning
gjennem vor Forening maa kunne iværksættes noget. Men paa samme Tid har
Bestyrelsen i Følelsen af Opgavens Storhed og Vanskelighed og i Haab om
bedre at kunne forberede sin praktiske Virksomhed i denne Retning,
troet at burde henvende sig til Generalforsamlingen for at æske dens
Bemyndigelse til at udsætte en Prisopgave angaaende Spørgsmaalet om
Kvindens økonomiske og sociale Stilling her i Landet, jevnført med
andre Lande, samt om de bedste Midler til at forbedre Kvindens Kaar i
nævnte Henseender. Man har endvidere havt under foreløbig Overveielse
Udgivelse af et Blad eller Tidsskrift for Kvindesagen. Fra dansk
Kvindesamfund er der gjort en Henvendelse til Bestyrelsen om en
Samvirken til Udgivelse af et Blad, ligesom der ogsaa i den Anled-27

ning vil søges knyttet Forbindelse med en svensk Kvindesags-Forening.
Med Hensyn til Oprettelse af mindre Kvindesags-Foreninger paa flere
Steder, og navnlig i de større Byer, har Bestyrelsen endnu ikke kunnet
foretage noget alvorligere Skridt, da der først maa vise sig, hvor stor
Tilslutning til Foreningen der Jean paaregnes paa de forskjellige
Steder, forinden en Opfordring til at danne Filial-Foreninger kan
udgaa.

Paa Grund af Fru A. Stangs Bortrejse og 1ste Suppleant Fru J. Holsts
vedvarende Sygdom har 2den Suppleant, Frøken G. Testmann Strand, været
tilkaldt til Deltagelse i Bestyrelsesmøderne. Til Kasserer har
Bestyrelsen antaget Frøken Anna Veile og til Sekretær Fru Ragna
Nielsen, efterat den først antagne Sekretær, Frk. Anna Qvam, paa Grund
af hendes sterkt optagne Tid havde søgt sig entlediget.«

De den 28de sidsti. foreløbig vedtagne Love for Foreningen besluttedes
enstemmig at skulle træde -endelig i Kraft.

Som Medlemmer af Bestyrelsen var den 28de Juni sidsti. valgt Fru Anna
Stang, Frøken Gina Krog, Frk. Stud. real. Cecilie Thoresen, Fru
Mathilde Schjøtt, Bankdirektør H. E. Berner (Formand), Skoleinspektør
E. Nicolaysen og Professor Dr. O. Skavlan. Denne Bestyrelse var kun
valgt som midlertidig, men besluttedes efter derom fremsat Forslag at
skulle være i Virksomhed til en Generalforsamling i Juni Maaned næste
Aar.

Formanden fremsatte sluttelig paa Bestyrelsens Vegne følgende Forslag:

Bestyrelsen bemyndiges til at udsætte en Pris for den bedste Afhandling
om Kvindens økonomiske og sociale Stilling her i Landet, jevnført med
andre Lande, samt om de bedste Midler til Forbedring af Kvindens28

Kaar i de nævnte Henseender, og til at nedsætte en Komite til at
bedømme de indkomne Besvarelser, samt til iøvrigt i Sagens Anledning at
varelage det Fornødne. Forslaget bifaldtes enstemmig.

Fru Ragna Nielsen holdt derefter foranstaaenda Foredrag »Om
Fællesundervisning«.

